title: Ignacio Jordán Claudio de Asso y del Río
text: Ignacio Jordán Claudio de Asso y del Río (dito tamién Jordan de Asso u Melchor d'Azagra), naixito de Zaragoza (Aragón) o 4 de chunio de 1742 y muerto en ixa mesma localidat o 21 de mayo de 1814, estió un destacato naturalista, churista, historiador, botanico, cheologo, zoologo, filologo y economista aragonés. Fació os suyos estudeos en a suya ciudat natal y en Barcelona, en recebindo-ie una formación acurata mesmo en temas d'ambito scientifico como en temas d'Humanidatz.
  
  Prencipió por publicar bellos estudeos sobre temas churidicos en primerías d'os anyos 1770, antis de prencipiar una serie de viaches por Europa. En 1776 esdevenió embaixador en Amsterdam, que en ixe inte yera a capital d'as Provincias Unitas, recebindo en ixe puesto una ampla formación en Economía.
  
  En zaguerías d'os anyos 1770 y primerías d'os anyos 1780 publicó quantos treballos de tipo scientifico, incluyindo-ie Introductio in Oryctographiam, et Zoologiam Aragoniae. Accedit Enumeratio stirpium in eadem Regione noviter detectarum (1784), que miraba d'estar un inventario completo d'a fauna, a flora y a cheolochía d'Aragón; antiparte, estió uno d'os primers scientificos espanyols en emplegar o sistema de nomenclatura binominal de Carl von Linné. Tamién tradució quantos textos correspondients a l'epoca de dominio islamico en Aragón.
  
  En un articlo publicato en 1801 en a revista Anales de Ciencias Naturales, Introducción a la ichthyología oriental de España, fació a primera descripción d'as especies de peixes Argyrosomus regius y Salaria fluviatilis.
  
  Mientres os Setios de Zaragoza estió redactor d'a Gazeta extraordinaria de Zaragoza, estando a mas colaborador d'o cheneral José de Palafox y Melci.
  
  Obras 
   1771: Instituciones del Derecho Civil de Castilla.
   1771: El Fuero Viejo de Castilla.
   1774: El ordenamiento de leyes que D. Alfonso XI hizo en las cortes de Alcalá de Henares el año de mil trescientos y cuarenta y ocho.
   1798: Historia de la Economía Política de Aragón.
   1779: Synopsis estirpium indigenarum Aragoniae.
   1781: Mantissa stirpium indigenarum Aragoniae
   1784: Enumeratio stirpium in Aragonia noviter detectarum.
   1784: Introductio in Oryctographiam, et Zoologiam Aragoniae. Accedit Enumeratio stirpium in eadem Regione noviter detectarum.
  
  Vinclos externos 
  
  Botanicos d'Aragón
  Cheologos d'Aragón
  Churistas d'Aragón
  Economistas d'Aragón
  Filologos d'Aragón
  Historiadors d'Aragón
  Muertos en Zaragoza
  Naturalistas d'Aragón
  Zoologos d'Aragón
  Naixius de Zaragoza
  1742 (naixencias)
  1814 (muertes)